**Chwilio am feirniaid ar gyfer Gwobrau Rhagoriaeth Gwaith Ieuenctid 2019**

Yn dilyn cyffro Gwobrau Rhagoriaeth Gwaith Ieuenctid 2019, rydym yn paratoi ar gyfer enwebiadau 2019. Un o elfennau hanfodol hyn fydd sicrhau bod gennym dîm o feirniaid teilwng yn barod i gymryd rhan. Gan barhau â gwaith rhagorol cyn feirniaid ac adborth amrywiol, rydym yn ymestyn y gofynion ar gyfer beirniaid eleni i alluogi ystod ehangach o bobl i gymryd rhan.

Am beth ydym yn chwilio?

Rydym yn chwilio am gymysgedd o bobl a all arddangos profiad o ymgysylltu’n frwd â gwaith ieuenctid yng Nghymru heddiw. Bydd rhai o’r bobl hyn yn weithwyr ieuenctid sy’n ymarfer gyda phrofiad amrywiol; efallai na fydd eraill yn ymarfer mwyach, ond eu bod yn dal i ymgysylltu â gwaith ieuenctid ac wedi ymrwymo i helpu i ddatblygu Gwobrau Rhagoriaeth Gwaith Ieuenctid yng Nghymru. Rydym hefyd yn gobeithio cael cymysgedd o feirniaid profiadol a beirniaid newydd.

Ni fydd pawb sy’n mynegi diddordeb yn cael eu dewis, gan ein bod yn chwilio am banel barnu amrywiol.

Beth fydd angen ei wneud?

Nid yw gwaith y beirniaid yn hawdd! Ar gyfartaledd, rydym yn derbyn bron i 100 o geisiadau ac mae angen i’r beirniaid unigol roi sgôr i bob cais cyn trafod ag aelodau’r panel yn ystod cyfarfodydd y beirniaid. Yn ystod y cyfarfodydd hyn, bydd y panel yn cytuno ar y sgoriau a’n teilyngwyr a’r enillwyr yn y pen draw.

**Mae’r holl geisiadau yn gyfrinachol ac ni chaiff beirniaid drafod unrhyw geisiadau y tu allan i gyfarfodydd y beirniaid. Bydd gofyn iddynt lofnodi cytundebau cyfrinachedd cyn derbyn pecynnau beirniadu.**

Cynhelir cyfarfodydd y beirniaid ar **26 a 27 Mawrth 2019**, a bydd y lleoliad yn cael ei gadarnhau. Fodd bynnag, ar y diwrnod mae’n debyg y bydd y beirniaid yn cael eu rhannu i grwpiau ar ôl sesiwn meincnodi gychwynnol i drafod categorïau enwebiadau ar wahân. **Ni chaiff yr un beirniad ystyried categori y maen nhw wedi cystadlu ynddo. Ni ddylai pobl nad ydynt yn gallu ymrwymo i’r dyddiadau hyn gynnig eu henwau.**

Er mwyn sicrhau bod y broses yn mynd rhagddi yn rhwydd o fewn yr amser a ganiateir, bydd pob beirniad yn derbyn eu pecynnau enwebu a’u ffurflenni sifftio bythefnos cyn beirniadu, a bydd gofyn iddynt fynychu ar y dydd ar ôl darllen a rhoi sgôr i bob cais a ddaw i law.

Bydd Llywodraeth Cymru yn darparu llety dros nos a phrydau rhwng y diwrnodau beirniadu, ynghyd â llety dros nos i’r rhieni nad ydynt yn gallu teithio i gyrraedd ar gyfer dechrau am 9:30am ar y diwrnod cyntaf.

Camau nesaf

Oes gennych chi ddiddordeb? Os felly, cwblhewch y ffurflen hon a’i dychwelyd i youthworkexcellenceawards@llyw.cymru **erbyn 17 Rhagfyr 2019.**

***Noder eich bod drwy lenwi’r ffurflen hon yn cydsynio i ni storio eich gwybodaeth ar systemau electronig Llywodraeth Cymru a’i rhannu gyda thrydydd partïon at ddibenion cynllunio’r gwobrau. Rydych hefyd yn cytuno i ni gadw’ch gwybodaeth fel y gallwn gysylltu â chi i feirniadu gwobrau yn y dyfodol o bosibl.***

|  |  |
| --- | --- |
| **Enw** |  |
| **Cyfeiriad, cyswllt e-bost a rhif ffôn** |  |
| **Sefydliad** |  |
| **Sector Gwirfoddol/Statudol** | Gwirfoddol / Statudol |
| **Beth yw eich cefndir ym maes Gwaith Ieuenctid (dim mwy na 100 gair):** |  |
| **Ydych chi’n weithiwr ieuenctid wedi cymhwyso?** | Ydw/Nac ydw |
| **Os Ydw, ers pryd?** | 1-4 blynedd5-10 mlynedd10 mlynedd a mwy |
| **Pam ydych am fod yn feirniad yn y Gwobrau Rhagoriaeth Gwaith Ieuenctid?** |  |
| **Ydych chi’n cyn enillydd neu’n gyn feirniad?** | Cyn enillydd / Cyn feirniad |
| **Ydy’ch rheolwr llinell wedi cytuno i’ch rhyddhau am yr amser sydd ei angen?** |  |
| **Allwch chi gadarnhau eich ymrwymiad i ddarllen y ceisiadau cyn y cyfarfod a threulio dau ddiwrnod llawn yn beirniadu?** |  |
| **Llofnodwyd gan** |  |